Täna saates - president Trump maailmareligioonide ringreisil.
Ta külastab Riyadhi, Jeruusalemma ja Roomat.
Mida ütleb ta moslemeile? Ta külastab ka Nutumüüri.
Lisaks - USA saatkonna kolimine Tel Avivist Jeruusalemma.
Kampaania ajal lubas Trump selle ära teha. Seni on vastus: "Mitte veel."
Kas lubadus jääb kehtima?
Ja - Indoneesias mõisteti kristlik kuberner
kaheks aastaks vangi Koraani pilkamise eest.
Protestijad nõuavad kogu riigis tema vabastamist.
Tere tulemast saatesse! - Aitäh, et taas meiega ühinesite!
Donald Trump on oma ametiaja esimesel välisreisil.
Ta osaleb tippkohtumisel Euroopas
ja käib enne seda Lähis-Idas, sh Iisraelis.
Ta külastab ka olulist moslemiriiki
ja püüab kindlustada islamiterrorismi vastast koalitsiooni.
Jätkab Dale Hurd.
Trump käib esmalt Saudi Araabias,
kus ta kohtub rohkem kui 50 moslemiriigi juhtidega.
Ta kõneleb ilmselt vajadusest võidelda radikaalse islamiga.
Kõne püüab ühendada moslemeid meie ühiste vaenlaste vastu
ja näidata USA pühendumust oma moslemeist liitlastele.
Teda saadab meie korrespondent David Brody.
Kõne kirjutab kogenud konservatiiv Stephen Miller.
Tasub valmistuda karmiks sõnastuseks.
Saudi Araabia loodab maade suhete ennistamist.
Saudid on rõõmsad. Nad pettusid president Obamas,
kes soosis nende meelest Iraani nende arvelt.
Sealt sõidab Trump Iisraeli
ja kohtub esmaspäeval peaminister Netanyahuga.
ning teisipäeval Petlemmas palestiinlaste juhi Abbasiga.
Trumpilt ei oodata visiidi ajal teadet saatkonna kolimisest
Tel Avivist Jeruusalemma, mida ta oma valimiskampaania ajal lubas.
Ta külastab Püha Haua kirikut ja palvetab Jeruusalemma Nutumüüril.
Seejärel liigub ta Rooma kohtuma paavst Franciscusega.
Mehed vaidlesid kampaania ajal Trumpi planeeritud piirimüüri üle.
Neljapäeval toimub Belgias NATO kohtumine
ja visiit EL-i "kurjuse impeeriumisse", nagu Trump seda nimetas.
Ta kohtub EL-i ja Euroopa Nõukogu juhtidega.
Trump kohtub ka Prantsusmaa äsjavalitud presidendi Macroniga.
Seejärel sõidab Trump G7 kohtumisele Sitsiiliasse.
Lõpuks räägib ta USA ja liitlaste sõduritele ja nende peredele.
Dale Hurd, CBN News
Aitäh, Dale. Jennifer Wishon jälgib Trumpi valitsust.
Ta raporteerib Valgest Majast.
Miks otsustas Trump oma esimesel välisreisil
külastada just neid maid ja mida ta loodab saavutada?
See on tõesti Trumpi esimene reis presidendina.
See on maailmareligioonide ringreis. Ta ise valis need riigid.
Tema välispoliitika keskmes on ISISe võitmine,
radikaalse islamiterrorismi võitmine.
Külastades islami, judaismi ja kristluse pühapaiku,
püüab ta levitada ühendavat sõnumit:
"Need ohud puudutavad kõiki tsiviliseeritud ühiskondi.
Peame neile ühiselt vastu astuma."
Minu meelest näitab reis ka seda,
et president mõistab paljude probleemide seost religiooniga.
Mida usklikud teineteisest arvavad,
kuidas usundid üksteisega suhtlevad? Paljud kristlased mõistavadki,
et maailmas, eriti Lähis-Idas tegutseb mitmeid nähtamatuid jõude.
Tõsi. Uus valitsus on tekitanud kummastust,
kui ei tunnistanud, et Nutumüür kuulub Iisraelile.
Seejärel öeldi, et veel ei kolita saatkonda Jeruusalemma.
Kuidas reageerivad neile üllatustele presidendi evangeelsed toetajad?
Õhus on palju pettumust.
Presidendi tugev toetus Iisraelile oli üks põhjus,
miks rekordarv evangeelseid usklikke tema poolt hääletas.
Trump ei kutsunud peaminister Netanyahut Nutumüürile kaasa.
Netanyahu on juudiriigi juht.
Nutumüür on judaismi ülim pühapaik.
See on kõrvakiil Netanyahule ja Iisraelile.
Valge Maja on ettevaatlik saatkonna kolimise suhtes.
Valge Maja ametnikud on öelnud,
et saatkonna kolimisest visiidi ajal ei teatata,
kuid see ei tähenda, et tehtud on lõplik otsus.
Olen Trumpi jälginud. Ta on osav lepinguid sõlmima.
Ta hoiab otsust õhus palestiinlaste tõttu,
kes lubavad Iisraeliga heas usus läbirääkimisi pidada.
Saame näha.
Trumpil on 2. juunini aega otsustada, kas jõustada seadus,
mis näeb saatkonna asukohaks ette Jeruusalemma.
Tegelikult õnnestus Iisraelil 50 aasta eest tagasi lüüa
imekombel ja vastu kõiki ootusi
igalt poolt tulnud rünnakud. Iisrael sai Ida-Jeruusalemma omale,
ühendas Jeruusalemma ja tegi sellest pealinna.
Iisrael on USA lähim liitlane.
Ja sellest räägitakse siiamaani, veel 50 aastat hiljem.
USA saatkond pole Jeruusalemmas. See on absurdne.
See näitab, et võitlus on ka vaimne, mitte üksnes poliitiline.
Trumpi valitsuses on üks valguskiir.
ÜRO suursaadik Nikki Haley on Iisraeli jõuliselt kaitsnud.
Ta rääkis David Brodyle Nutumüürist ja saatkonnast.
Ma ei tea valitsuse suunda, kuid usun, et Nutumüür on Iisraeli osa.
Selleks oleme seda alati pidanud. Ja nii peaksime sellele lähenema.
Ma ei tea, mis juhtus, kuid nad püüavad seda korrigeerida.
Oleme alati Nutumüüri Iisraeli osaks pidanud.
Minu meelest peaks pealinn olema Jeruusalemm.
Saatkond tuleks kolida Jeruusalemma.
Iisraeli valitsus on Jeruusalemmas.
Enamik toimub Jeruusalemmas. Peame fakte aktsepteerima.
Täpselt nagu sina ütlesid, Jennifer. Ta on ÜROs täpselt õige inimene.
Ta on valguskiir.
Antisemitismi on ÜROs uskumatul tasemel.
Hiljuti saatsid kõik USA Senati sada liiget,
uskumatul kombel kõik 100 liiget, nii demokraadid kui vabariiklased,
ÜRO-le kirja ja käskisid lõpetada antisemitism.
ÜRO Inimõigusnõukogu süüdistati silmakirjalikkuses.
Nõukogu on teinud Iisraelist patuoina.
Samal ajal on nõukogus inimõiguste rikkumise juhtriigid:
Hiina, Saudi Araabia ja Kuuba.
Nikki Haley julge juhtimine ja otsekohesus
on tõesti valguskiireks.
See on selline juhtimine,
mida USA oleks pidanud ÜROs juba kaua aega näitama.
Olen nõus. Jennifer Wishon Valgest Majast, aitäh. George.
Trump peatub siis esmalt Saudi Araabias,
kus ta peab kõne islami teemal.
Paljud ootavad temalt eelkäijast jõulisemat esinemist.
Oma 8-aastase ametiaja jooksul ei nõustunud Obama ütlema sõnu
"radikaalne islamiterrorism." Trump on teisest puust.
Kinnistame taas vanu liite ja moodustame uusi.
Ühendame tsiviliseeritud maailma
vastasseisus radikaalse islamiterrorismiga.
Hävitame selle maamunalt.
President viib sõnumi Saudi Araabiasse,
mis on islamiterrorismi suurim sponsorriik maailmas.
Ta õhutab saude kukutama radikaalse islami kurjust.
Ta räägib innustavalt ja otse
radikaalse ideoloogia tõrjumise vajadusest. Ta avaldab lootust,
et juhtrolli saaks rahumeelne islami versioon.
Trump kohtub rohkem kui 50 moslemiriigi juhiga.
Ta osaleb uue keskuse avamisel.
Keskus edendab mõõdukat islamit.
Selle keskuse avamisega võtavad meie moslemeist sõbrad,
sh Saudi Araabia, tugeva positsiooni võitluses ekstremistidega
ja nende vastu, kes tõlgendavad usku moonutatult
ja edendavad nii oma kuritegelikke ja poliitilisi programme.
Trumpilt oodatakse ka ettepanekut NATO sarnaseks
araabiamaade organisatsiooniks, mis võitleks islamiterrori vastu.
Trump on seadnud üheks ringreisi eesmärgiks
ISISe, al-Qaeda ja Iraani-vastase koalitsiooni mobiliseerimist.
Sinna kuuluks ka Saudi Araabia.
Lähis-Ida ekspert Jim Phillips Heritage Foundationist ütleb,
et Trump peab sekkuma saudide radikaliseerumisõhkkonda.
Trump võib pakkuda ulatuslikku julgeolekukoostööd Iraani vastu.
Iraan on saudide peavaenlane.
See võib õhutada saude
oma riigis islamiäärmuslastega võitlema.
Saudi kuninga sõnul tahab ta tõrjuda islamistlikku äärmusideoloogiat.
Phillips kardab, et saudide valitsus ei suuda kontrollida terrorirühmitusi,
mis ähvardavad Lähis-Ida ja USAd.
Iraani suhtes on asi selge. Iraan on ju Saudi Araabia peavaenlane.
Kuid Saudi Araabia toetab ilmselt endiselt rühmitusi,
kes suhtuvad vaenulikult USAsse ja Iisraeli.
Evangelist Billy Grahami poeg Franklin hoiatab tihti
radikaalse islami ohu eest.
Eelmised presidendid on vältinud
saudidele surve avaldamist sõjaliste ja majandussuhete tõttu.
Paljud ameeriklased on seal naftaäris töötanud.
Me ei vaja nende naftat. Meil on endal küllalt.
Vajame nüüd presidenti, kes saudide ees ei poe.
Graham ja teised ei oota liigset.
Trump viib Saudi Araabiasse kingitusi,
muuhulgas kümnete miljardite dollarite ulatuses sõjavarustust.
See aitab saudidel oma kaitsevõimet parandada.
On majandushuve. Saudid ostavad meilt suure raha eest relvi.
Meil on tendents mujale vaadata.
Saudi kuningas Salman nimetab Trumpi visiiti ajalooliseks.
Ta loodab tippkohtumiselt uusi partnerlusi
äärmusliku ideoloogia ja terrorismi vastases töös.
Saudi Araabiast sõidab Trump esmalt Iisraeli ja seejärel Vatikani.
Meie poliitikakorrespondent Brody saadab teda visiitidel
pressidelegatsiooni osana. Aktuaalset infot leiab meie kodulehelt
Järgmiseks - Pürgimus kolida USA suursaatkond Iisraelis
juudiriigi igavesse pealinna.
Eksisteerib jõud, mis ületab inimese mõistmisvõime.
Pat Robertsoni uus DVD "Miracles".
Õpi tundma Jumala väge.
Ütlesid, et imede nägemiseks on kolm komponenti. Mida mõtled?
Jõud, mis võib võita kõik probleemid.
See on Jumala laste pärand.
Näe inspireerivaid lugusid imedest.
Kohtu inimestega, kes on seda jõudu kogenud.
Meditsiin ei suuda seda seletada. - Jumala vägi tuli.
Mind tervendatakse.
Hangi DVD "Miracles" (Imed - Koge Jumala väge)
Jumal ütles: "Valitsen olukorda".
Ta oli surnud. Nüüd on ta elus. - Kindlasti ime.
Imed - Koge oma elus Jumala väge!
Nüüd saadaval
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres,
elu rahaasjades,
elu kehas, meeles ja vaimus.
Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu.
Ela täiega!
CBN.com
Üle 60 USA kristliku juhi saatis Trumpile kirja,
kus nõutakse, et ta tunnustaks Jeruusalemma Iisraeli pealinnana.
Nad tahavad, et ta saatkonna sinna koliks.
Valge Maja ütleb siiski, et Trump ei tee seda,
isegi kui tahaks, sest see võiks takistada rahuprotsessi
iisraellaste ja palestiinlaste vahel. Jätkab Chris Mitchell.
Trump lubas oma valimiskampaanias korduvalt saatkonna ära kolida.
Kolima USA saatkonna
juudi rahva igavesse pealinna Jeruusalemma.
Trump ei kavatse täita lubadust oma Iisraeli-visiidi ajal.
See on värskeim peatükk USA diplomaatia pikas ajaloos Pühal maal.
USA esimene konsulaat asus 1844. a siin,
vanalinna müüride sees Jaffa värava lähedal.
Nüüd on see kristlik infokeskus.
1912. a kolis saatkond üsna lähedale Prohvetite tänavale.
Seejärel kolis saatkond kohta,
kus nüüd on USA esindus Palestiina omavalitsusele.
See allub otse välisministeeriumile, mitte USA saatkonnale Tel Avivis.
Ca 10-minutise autosõidutee kaugusel on USA valitsuse hoone,
mis pakub konsulaarteenuseid. USA saatkond asub aga Tel Avivis.
Pärast Valge Maja teadet, et saatkonda praegu ei kolita,
kõlab küsimus, kas see üldse kunagi Jeruusalemma kolitakse.
Kohtusime Kapitooliumil senaator John Kyle'iga.
Nägime, et tal on tõsi taga
ja ta suhtub saatkonna kolimisse põhimõtteliselt.
See polnud poliitika, vaid põhimõte. Ta palus: "Tehke seaduseelnõu."
David Parson ICEJ'st osales 20 aasta eest eelnõu loomisel,
mis puudutas 1995. a Jeruusalemma saatkonda.
Seaduseelnõu muutus Kongressi hakklihamasinas.
Sellele lisati presidendi volitus eesmärgiga seadus anulleerida.
President võib seaduse jõustumise iga 6 kuu tagant edasi lükata,
kui see on tema arvates USA rahvuslikes huvides.
Selle taustal on hirm.
Presidendid on 20 aastat oma volitust kasutanud.
Pragu kehtiv aegub 1. juunil.
Teine põhjus volitusele toetumises on see,
et USA peaks olema erapooletu vahendaja.
Kuidas vastaksid murele või kriitikale, et saatkonna kolimine
õõnestaks rahuprotsessi
ja saeks kõneluste alust oksa?
Saatkonna kolimine Lääne-Jeruusalemma
minu meelest vaid tugevdaks rahuprotsessi.
See kinnitaks Iisraelile, et tema liitlane USA toetab teda.
Mida kauem riigid ootavad,
seda suuremaks Jeruusalemma küsimus paisub.
Parsoni sõnul näib Jeruusalemm olevat 50-aastases soosingutsüklis.
Linn ühines 50 aasta eest, 1967. a.
Saja aasta eest marssis Briti kindral Allenby linna
ja vabastas selle osmanite käest.
Britid hakkasid pühenduma sellele, et siia rajatakse juudiriik.
Ja 150 aasta eest, 1867. a,
leidis kindral Warren algupärase Taaveti linna
Templimäe lõunanõlvalt. Iga 50 aasta tagant juhtub midagi,
mis vabastas Jeruusalemma ja viis seda prohvetliku eesmärgi suunas.
Iisraeli juhid loodavad, et üks samm selles jadas on saatkonna kolimine.
Iisrael ühendas Jeruusalemma 50 aasta eest, 1967. a.
Juudi rahval on olnud vaimne side Jeruusalemmaga tuhandeid aastaid.
Oleme olnud siin ja nimetanud seda enda omaks aastakümneid.
Juute on voolanud iidsesse linna aastaid.
Saatkonna kolimisega Tel Avivist Jeruusalemma
tunnustaks USA juudi rahva erilist sidet Jeruusalemmaga.
See võib olla sümboolne, kuid tabaks Iisraeli olemuse tuuma.
Minu meelest oleks saatkonna kolimine õige käik.
Seda oleks tulnud juba kaua aega tagasi teha.
See oleks õnnistuseks USA-le.
Iisrael kuulutas Jeruusalemma oma pealinnaks 1950. a.
1967. sai Iisrael vanalinna ja Ida-Jeruusalemma oma haldusse.
1980. võttis Iisrael vastu Jeruusalemma Seaduse,
millega ühendati 1967. a sõjas riigi haldusse tulnud alad pealinnaga
Siis lahkus enamik saatkondi Jeruusalemmast Tel Avivi.
ICEJ kolis Jeruusalemma.
Esindame maailma kristlasi,
kes tahavad Iisraelile solidaarsust osutada,
aidata Iisraeli kaitsta ja aidata tal oma eesmärki täita.
Ning toetada ka rahva ühtsust Jeruusalemmas.
Kas saatkond kolitakse ära või mitte,
on linna tulevik Parsoni sõnul auline.
Tõotatud Taaveti Poeg, Messias, hakkab siit maailma valitsema
kui valitsema hakkavad rahu ja õigus. Kristlased usuvad, et see on Jeesus.
Iisraeli lõppeesmärk on olla palvekojaks kõigile rahvastele
ja Messia võimutroon messiaanlikul ajastul.
Chris Mitchell, Jeruusalemm
Järgmiseks - Maailma rahvarikkaimas moslemiriigis
toetavad meeleavaldajad kristlasest kuberneri.
Mis nad tänavale tõi?
Pat Robertsoni uus DVD "Miracles".
Inimesi, kes on kogenud Jumala väge. - Jumal hoolitses meie eest.
Imede kolm komponenti.
Sõnade jõud.
Jumala ülikülluslik halastus ja arm.
Anu ja otsi visalt, siis saad.
Telli ekraanil nähtaval telefonil või kodulehelt.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikese tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Indoneesias avaldatakse meelt seoses Jakarta endise kristlasest kuberneri
kaheks aastaks vangimõistmisega islami pilkamise tõttu.
Nagu Lucille Talusan raporteerib, kardetakse, et moslemiradikaalid
püüavad maailma rahvarikkaimas moslemiriigis oma ideoloogiat ajada.
Jakarta kuberneri Basuki Purnama ehk Ahoki
vihased ja kibestunud toetajad kogunesid kohtumaja ette
nõudma kristlasest kuberneri vabastamist.
Siin seisab "Bebaskan Ahok" ehk "Vabadus Ahokile".
Ahok sai 2-aastase vanglakaristuse Koraani pilkamise eest.
Süüdistus esitati valimiskampaania aegse kõne eest.
Ahok olevat öelnud, et vastased petavad valijaid, öeldes,
et moslemite juht ei saa Koraani järgi mittemoslem olla.
Taustalla ei tarvitse isegi olla mõte Koraani solvamisest.
Üksnes Koraani tsiteerimisest piisab pilkamissüüdistuse saamiseks.
Ahok on kristlane ja tal on hiina juured.
Ta kuulub maailma rahvarikkaima moslemiriigi topeltvähemusse.
Vaatlejate sõnul võisid radikaalid kohtunikele survet avaldada.
Kohtunikud eirasid prokuröri 2-aastase katseaja soovitust,
mis oleks nende meelest piisanud, kuna tõendeid polnud piisavalt.
Analüütik Boni Hargens peab juhtumit
järgmistele presidendivalimistele sihtivaks poliitmänguks.
Ta hoiatab, et radikaalid
püüavad riigile religiooni varjus ekstremistlikke vaateid peale suruda.
Nad nõuavad riiki endale. Nad ei varja midagi.
Ahoki juristid valmistuvad apellatsiooniks,
toetajad korraldavad toetusmarsse.
Neile sümboliseerib kristlik kuberner Indoneesia jaoks lootust.
Tal on õnnestunud Indoneesiasse tõelist muutust tuua.
Kui räägime Ahokist, räägime endast, oma unistustest,
lootustest, ootustest, riigi tulevikust, demokraatiast.
Lucille Talusan, Jakarta
Lisainfot ülemaailmse koguduse kohta leiab aadressilt cbnnews.com
Jaga uudiseid Facebookis.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Hei! Kas see töötab?
Lapsed, kas teile meeldib mängida
ja uusi asju avastada?
Kuidas on?
Uus Superraamatu piiblirakendus sisaldab mänge, videoid
vastuseid küsimustele ja palju muud.
Uue tasuta rakenduse leiate iTunesist ja Google'i mängudepoest.
Operatsioon Õnnistus ehitas Nepaalis uue koolihoone.
Kahe aasta eest raputas piirkonda tappev maavärin,
mis hävitas terve kooli. Lapsed püüdsid jätkata kooliskäimist,
kuid lähim kool oli 40-minutise jalgsimatka kaugusel.
Operatsioon Õnnistus edastas katastroofiohvreile abi
ning aitas neil jalule tõusta kursuste ja mikroettevõtlusprogrammidega.
Uuesti üles ehitati ka koolihoone.
Kooli on registreerunud 54 last ja see asub nende enda külas.
Tore. See on tänaseks kõik.
Loodetavasti meie lood meeldisid. Järgmise korrani!
Kogu tiimi poolt nägemist ja Jumala õnnistust.
Tõlge: Monika Jaaguri